CELEX: 32006R0602
Language: mt
Date: 2006-04-18 00:00:00
Title: 602/2006/KE: Regolament tal-Kummissjoni (KE) Nru 602/2006 tat- 18 ta’ April 2006 li jadatta r-Regolament (KE) Nru 184/2005 tal-Parlament Ewropew u tal-Kunsill permezz ta’ l-aġġornament tal-ħtiġijiet tad-data

28.11.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               347
            
         REGOLAMENT TAL-KUMMISSJONI (KE) Nru 602/2006
   tat-18 ta’ April 2006
   li jadatta r-Regolament (KE) Nru 184/2005 tal-Parlament Ewropew u tal-Kunsill permezz ta’ l-aġġornament tal-ħtiġijiet tad-data
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 184/2005 tal-Parlament Ewropew u tal-Kunsill tat-12 ta’ Jannar 2005 dwar l-istatistika tal-Komunità fuq il-bilanċ ta’ pagamenti, kummerċ internazzjonali f’servizzi u investiment dirett barrani (1), u b’mod partikolari l-Artikolu 10 tiegħu,
   Billi:
   
               (1)
            
            
               Ir-Regolament (KE) Nru 184/2005 jistabbilixxi qafas komuni għall-produzzjoni sistematika ta’ istatistiċital-Komunità fuq il-bilanċ ta’ pagamenti, kummerċ internazzjonali f’servizzi u investiment dirett barrani.
            
         
               (2)
            
            
               Huwa neċessarju li l-ħtiġijiet tad-data jiġu aġġornati b’mod regolari u li jiġi rranġat il-livell ta’ tqassim meħtieġ biex jintlaħqu bżonnijiet li dejjem jinbidlu minħabba żviluppi ekonomiċi u tekniċi.
            
         
               (3)
            
            
               Fil-qasam ta’ l-investiment ta’ portafoll, responsabilitajiet legali extra-UE huma diffiċli biex jitkejlu direttament. Fil-prattika, dawn huma kkalkulati billi jitnaqqsu assi netti intra-UE mir-responsabilitajiet legali totali dinjija. B'konsegwenza ta' dan, data dwar l-assi netti intra UE huma neċessarji biex jiġu kkalkulati r-responsabilitajiet legali extra-UE.
            
         
               (4)
            
            
               Xi tqassim ġeografiku għandu jinbidel sabiex tittejjeb il-kwalità tal-bilanċ ta’ l-istatistiċi ta’ pagamenti u biex jintlaqgħu l-ħtiġijiet ta’ l-utenti b’mod aktar effettiv.
            
         
               (5)
            
            
               Definizzjonijiet korretti u preċiżi tal-kunċetti kollha u tat-termini użati fl-anness tar-Regolament (KE) Nru 184/2005 għandhom jiġu previsti sabiex tiġi evitata interpretazzjoni ħażina.
            
         
               (6)
            
            
               Il-miżuri stipulati f'dan ir-Regolament, huma skond l-opinjoni tal-Kumitat tal-Bilanċ ta’ Pagamenti stabbilit skond l-Artikolu 11 tar-Regolament (KEE) Nru 184/2005,
            
         ADOTTAT DAN IR-REGOLAMENT:
   Artikolu 1
   L-Anness I tar-Regolament (KE) Nru 184/2005 huwa emendat skond l-Anness ta' dan ir-Regolament.
   Artikolu 2
   Dan ir-Regolament għandu jidħol fis-seħħ fl-20 jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, nhar it-18 ta’ April 2006.
      
         
            Għall-Kummissjoni
         
         Joaquin ALMUNIA
         
            Membru tal-Kummissjoni
         
      
   
   
      (1)  ĠU L 35, 8.2.2005, p. 23
   
   
      ANNESS
      L-Anness I tar-Regolament (KE) Nru 184/2005 huwa emendat kif ġej:
      
                  (1)
               
               
                  Fit-Tabella 2 “Bilanċ ta’ pagamenti u statistiċi kull tliet xhur”, Sezzjoni III “Kontabilità Finanzjaru”, ħtiġijiet ta’ data għall-investiment tal-portafoll huma ssostitwiti b’dan it-test li ġej:
                  
                               
                           
                           
                              Assi netti
                           
                           
                              Reponsabbiltajiet netti
                           
                           
                              Netti
                           
                        
                              
                                 “Portafoll ta’ l-Investiment
                              
                           
                           
                              Intra-UE
                              Extra-UE
                           
                           
                              Dinja”
                           
                           
                               
                           
                        
            
                  (2)
               
               
                  Fit-Tabella 4 “flussi ta’ Investiment Barrani Dirett”, taħt B “Analiżi ta’ l-Attività”, id-deskrizzjoni ta’ l-oġġett 505 hija ssostitwita b’dan it-test li ġej:
                  “Investiment dirett barrani: Total”
               
            
                  (3)
               
               
                  Fit-Tabella 6 “Livelli ġeografiċ analizzati”, fil-kolonna intitolata “Livell 1”, dawn il-pajjiżi li ġejjin jiddaħħlu faccata tar-reġistrazzjonijiet korrispondenti li jidhru fil-kolonna intitolata “Livell 2”:
                  
                              (a)
                           
                           
                              
                                 
                                             “RU
                                          
                                          
                                             Il-Federazzjoni Russa”
                                          
                                       
                           
                        
                              (b)
                           
                           
                              
                                 
                                             “BR
                                          
                                          
                                             Il-Brażil”
                                          
                                       
                           
                        
                              (c)
                           
                           
                              
                                 
                                             “CN
                                          
                                          
                                             Iċ-Ċina”
                                          
                                       
                           
                        
                              (d)
                           
                           
                              
                                 
                                             “HK
                                          
                                          
                                             Ħong Kong”
                                          
                                       
                           
                        
                              (e)
                           
                           
                              
                                 
                                             “IN
                                          
                                          
                                             L-Indja”
                                          
                                       
                           
                        
            
                  (4)
               
               
                  Fit-Tabella 7 “Livelli ta’ attività analizzati”, Kolonna “Livell 2”, id-definizzjoni tas-Sezzjoni K, Diviżjoni 74, Klassi 7414, 7415 hija ssostitwita b’dan it-test li ġej:
                  “Attivitajiet ta’ konsultazzjoni ta’ negozju u amministrazzjoni, inklużi dawk ta’ kumpaniji possedenti”.